## Pravilnik o stručnom nadzoru nad sjemenskim usjevima poljoprivrednog bilja

### NN 26/1999 (17.3.1999.), Pravilnik o stručnom nadzoru nad sjemenskim usjevima poljoprivrednog bilja

# **MINISTARSTVO POLJOPRIVREDE I ŠUMARSTVA**

Na temelju članka 7. stavka 2., članka 11. stavka 4. i članka 12. stavka
4. Zakona o sjemenu, sadnom materijalu i priznavanju sorti poljoprivrednog
bilja ("Narodne novine", br. 131/97.) ministar poljoprivrede i šumarstva
donosi

## **PRAVILNIK**

### **O STRUČNOM NADZORU NAD SJEMENSKIM USJEVIMA POLJOPRIVREDNOG BILJA**

Članak 1.

Ovim pravilnikom propisuje se način i postupak provođenja stručnog nadzora
nad sjemenskim usjevom poljoprivrednog bilja, stupanj stručne spreme osobe
koja obavlja stručni nadzor, kategorija sjemena do koje je dopušteno sjeme
umnažati, jedinstvene metode za obavljanje stručnog nadzora za određene
vrste poljoprivrednog bilja, kontrolno polje te obrasci prijave, evidencija
zasijanih sjemenskih usjeva, zapisnika, uvjerenja, izvješća i knjiga evidencije
o izdanim uvjerenjima, koji su sastavni dio ovog pravilnika.

Članak 2.

Stručni nadzor nad sjemenskim usjevom poljoprivrednog bilja, u smislu
ovoga pravilnika, jest obavljanje obvezatnih pregleda sjemenskih usjeva
žitarica, industrijskog, krmnog i povrtnog bilja i krumpira radi utvrđivanja
podrijetla upotrebljenog sjemena, čistoće vrste, autentičnosti i čistoće
sorte, kategorije sjemena, zdravstvenog stanja usjeva i drugog što je propisano
ovim Pravilnikom. Zdravstveno stanje sjemenskih usjeva utvrđuje se na temelju
Zakona o zaštiti bilja ("Narodne novine", br. 10/94.) i propisa donijetih
na temelju tog Zakona.

Stručni nadzor nad sjemenskim usjevom poljoprivrednog bilja može obavljati
osoba sa (najmanje) stručnom spremom sedmog stupnja obrazovanja (VII/1)
studija bilinogojstva agronomskog odnosno poljoprivrednog fakulteta, s
najmanje tri godine radnog iskustva u struci.

Članak 3.

Vrsta, sorta, kategorija, kvaliteta i podrijetlo sjemenskog materijala
upotrebljenog za proizvodnju odnosno umnožavanje sjemena utvrđuje se na
osnovi uvjerenja o priznavanju sjemenskog usjeva i deklaracije o kakvoći
sjemena, uz otpremnicu.

Za upotrijebljeni sjemenski materijal koji potječe iz uvoza, podrijetlo
sorte, vrste i kategorije utvrđuje se na temelju certifikata o sortnosti
izdanog od ovlaštene institucije zemlje izvoznice, kakvoće sjemena na temelju
certifikata o kakvoći sjemena, a zdravstveno stanje na temelju certifikata
o zdravstvenom stanju, uz otpremnicu i obvezan zdravstveni pregled na graničnom
prijelazu sukladno odredbi članka 28. Zakona o zaštiti bilja.

Članak 4.

Predusjev na zemljištu na kojem je zasnovan sjemenski usjev utvrđuje
se na osnovi dokumentacije o korištenju tog zemljišta u prethodnim godinama
i neposrednim uvidom na mjestu.

Predusjev nakon kojeg će se uzgajati sjemenski usjev ne smije biti u
suprotnosti s uzgojem vrste ili podvrste sjemena koje se namjerava proizvoditi.

Članak 5.

Čistoća vrste, autentičnost i genetska čistoća sorte odnosno linija
ili roditeljskih komponenata utvrđuje se pregledom usjeva u fazama razvoja
kad su svojstva najbolje izražena na biljkama usjeva.

Članak 6.

Nadzorom općeg stanja i razvoja sjemenskog usjeva utvrđuju se izgled
i izjednačenost usjeva, njegov porast, te druga značajna svojstva biljaka
te vrste odnosno sorte.

Članak 7.

Nadzorom prostorne izolacije utvrđuje se udaljenost sjemenskih usjeva
od drugih usjeva iste ili drugih vrsta ili sorti s kojima može doći do
križanja, prema tablici broj 4.

Članak 8.

Nadzorom zakorovljenosti sjemenskog usjeva utvrđuje se stupanj prisustnosti
pojedinih vrsta korovskih biljaka u sjemenskom usjevu, a naročito vrsta
korova koje utječu na upotrebnu vrijednost sjemena.

Članak 9.

Proizvođač sjemena dužan je podnijeti prijavu za stručni nadzor nad
sjemenskim usjevom Zavodu za sjemenarstvo i rasadničarstvo (u daljnjem
tekstu: Zavod), odnosno ovlaštenoj pravnoj ili fizičkoj osobi nakon obavljene
sjetve odnosno sadnje, a najkasnije 30 dana prije prvog pregleda.

Uz prijavu obvezatno se prilaže:

- uvjerenje o priznavanju sjemenskog usjeva, a za sjemenski materijal
iz uvoza certifikat o sortnosti izdan od ovlaštene institucije zemlje izvoznice;

- ugovor o kooperaciji s drugim proizvođačem sjemena;

- deklaracija o kakvoći sjemena poljoprivrednog bilja (uz otpremnicu);

- skica lokacije table na kojoj je zasijan sjemenski usjev.

Prijava se podnosi na obrascu broj 1., koji je odštampan uz ovaj pravilnik
i čini njegov sastavni dio.

Članak 10.

Za svaku vrstu, sortu odnosno hibrid sjemenskog usjeva mora se obaviti
određen broj pregleda u tijeku vegetacije odnosno poslije ubiranja sjemenskog
usjeva, na način utvrđen Jedinstvenim metodama za obavljanje stručnog nadzora
nad sjemenskim usjevima, koje su odštampane uz ovaj pravilnik i čine njegov
sastavni dio.

Sjemenski usjev može se priznati nakon obavljenih obvezatnih pregleda
propisanih ovim pravilnikom.

Stručni nadzor nad sjemenskim usjevom obavlja se u prisutnosti proizvođača
sjemena odnosno odgovorne osobe.

Članak 11.

Nakon svakog obavljenog stručnog nadzora nad sjemenskim usjevom sastavlja
se zapisnik na obrascima broj 2., 3., 4. i 5., koji su odštampani uz ovaj
pravilnik i čine njegov sastavni dio.

Zapisnik se sastavlja u tri primjerka, od kojih dva primjerka zadržava
Zavod, a treći primjerak ostaje proizvođaču poljoprivrednog sjemena.

Zapisnik iz stavka 1. ovoga članka sastavlja se posebno za svaku parcelu
sjemenskog usjeva.

Izuzetno od stavka 3. ovoga članka, s više parcela iste vrste, sorte
i kategorije sjemenskog usjeva i istog proizvođača sjemena može se sastaviti
jedan zajednički zapisnik ako se obvezatnim pregledom utvrdi da su na tim
parcelama svi bitni elementi stručnog nadzora iz članka 4., 5., 6., 7.
i 8. ovoga pravilnika potpuno identični.

Članak 12.

Nakon provedenog stručnog nadzora nad sjemenskim usjevom i na temelju
nalaza i zapisnika stručnog nadzora, Zavod izdaje uvjerenje o priznavanju
sjemenskog usjeva najkasnije nakon 15 dana od zadnjeg pregleda za certificirano
sjeme prve, druge i treće generacije te dvolinijskih, trolinijskih i četverolinijskih
hibrida, a za krumpir najkasnije nakon 45 dana od zadnjeg pregleda. Za
proizvedeno predosnovno i osnovno sjeme i sjeme samooplodnih linija uvjerenje
izdaje oplemenjivač sorte.

Uvjerenja se izdaju na obrascu broj 6., koji je odštampan uz pravilnik
i čini njegov sastavni dio.

Članak 13.

O obavljenom stručnom nadzoru nad sjemenskim usjevom Zavod je dužan
izvješćivati Ministarstvo jednom godišnje, oplemenjivač sorte Zavod, najkasnije
do 31. prosinca tekuće godine.

Izvješće se dostavlja na propisanom obrascu broj 7., koji je odštampan
uz pravilnik i čini njegov sastavni dio.

Članak 14.

Zavod odnosno oplemenjivač sorte vodi evidenciju o usjevu za proizvodnju
sjemena prema propisanim obrascima 1.a i broj 8., koji su odštampani uz
ovaj pravilnik i čine njegov sastavni dio.

Evidencija iz stavka 1. ovoga članka vodi se u obliku knjige.

Članak 15.

Uz knjigu evidencije osniva se zbirka isprava u koju se unose isprave
izdane u svezi s obavljenim stručnim nadzorom ako nadzirani usjev odgovara
uvjetima proizvodnje, i to:

1. zapisnik o obavljenom stručnom nadzoru nad usjevom;

2. uvjerenje o priznavanju sjemenskog usjeva i

3. svjedodžba o zdravstvenom stanju usjeva.

Članak 16.

Proizvođač sjemena može, ovisno o vrsti bilja, umnažati sjeme do kategorije:

- strne žitarice (pšenice, ječam, zob, raž, tritikale), heljda i proso
- certificirano sjeme druge generacije (C2);

- kukuruz - dvolinijski, trolinijski i četverolinijski hibrid;

- soja, uljana repica, uljna rotkva, bundeva te konoplja - certificirano
sjeme druge generacije (C2);

- suncokret F1 - prva generacija;

- šećerna repa - certificirano sjeme prve generacije (C1);

- krumpir, povrće i lan - certificirano sjeme treće generacije (C3);

- sorte krmnog bilja (lucerna, djeteline, trave, lupina i ostalo) -
certificirano sjeme druge generacije (C2);

- hibridi krmnog bilja - F1 prva generacija;

- duhan - F1 prva generacija.

Članak 17.

Uvjerenja o priznavanju sjemenskog usjeva izdana do dana stupanja na
snagu ovoga pravilnika vrijede i nakon njegova stupanja na snagu.

Članak 18.

Danom stupanja na snagu ovoga pravilnika prestaje važiti Pravilnik o
načinu obavljanja stručnog nadzora nad proizvodnjom poljoprivrednog sjemena
("Narodne novine", br. 26/90. i 51/90.).

Članak 19.

Ovaj pravilnik stupa na snagu osmoga dana nakon objave u "Narodnim novinama".

Klasa: 011-02/99-01/29
Urbroj: 525-01-99-1
Zagreb, 8. ožujka 1999.

Ministar
**mr. sc. Ivan Đurkić,** v. r.

**JEDINSTVENE METODE ZA OBAVLJANJE
STRUČNOG NADZORA NAD SJEMENSKIM
USJEVIMA**

A. METODE ZA OBAVLJANJE STRUČNOG NADZORA NAD SJEMENSKIM USJEVIMA
ŽITARICA

*1. Strne žitarice, heljda i proso*

Za strne žitarice (pšenicu, ječam, zob, raž, tritikale), heljdu i proso
obvezatna su najmanje dva pregleda.

Prvi pregled obavlja se u punoj cvatnji biljaka, klasanju ili metličanju.
Tim se pregledom utvrđuje genetska čistoća sorte odnosno čistoća vrste,
prisutnost korova, ujednačenost i opće stanje te polijeganje usjeva.

Drugi pregled obavlja se kad su biljke u voštanoj zriobi. Tim se pregledom
utvrđuje postotak primjesa drugih vrsta i sorata, genetska čistoća sorte,
prisutnost korova i opće stanje te polijeganje usjeva.

Usjev strnih žitarica priznat će se kao sjemenski ako je utvrđeno:

a) da su bili ispunjeni uvjeti u skladu s normama utvrđenim u tablici
broj 1;

b) da su bili ispunjeni uvjeti za prostornu izolaciju u skladu s normama
utvrđenim u tablici broj 4;

c) da je polijeganje biljaka u usjevu manje na 20 % površine u vrijeme
prvog pregleda (ako je usjev polegao samo na jednom dijelu parcele, neće
se priznati taj dio parcele);

d) ujednačenost usjeva ocjenjuje se ocjenom od 1-5: usjevi ocijenjeni
ocjenom 1 potpuno su ujednačeni i sposobni za žetvu na ukupno zasijanoj
površini, a usjevi ocijenjeni ocjenom 5 ne udovoljavaju kriterijima sjemenskog
usjeva (ocjenom ujednačenosti ocjenjuje se bujnost, pokrovnost, razvojna
faza usjeva, oštećenost usjeva vremenskim nepogodama i agrotehničkim zahvatima);

e) da u vrijeme zadnjeg pregleda nije bilo klasova, metlica, atipičnih
biljaka i drugih vrsta žitarica;

f) da nije bilo divlje zobi (Avena fatua L. ili Avena ludoviciana Durieu)
i bročike (Galium sp.).

Usjev heljde priznat će se kao sjemenski ako se utvrdi da je prisutnost
tatarske heljde (Polygonum tataricum L.) bila manja od 2 %.

TABLICA 1.

**NORME ZA PRIZNAVANJE SJEMENSKIH USJEVA PŠENICE, JEČMA, ZOBI,
RAŽI I TRITIKALEA**

```
______________________________________________________________________

Kategorija      Osnovno sjeme           Certificirano sjeme
                     (O)                prve            druge
                                 generacije (C1)    generacije (C2)
______________________________________________________________________

Genetska čistoća
sorte, %                99,9            99,8            99,7
______________________________________________________________________
```

Autentičnost i genetska čistoća sorte odnosno čistoća vrste usjeva strnih
žitarica utvrđuje se potanjim pregledom uzorka na nadziranoj jedinici.
Za nadziranu jedinicu uzima se površina od 100 m2. Nadzirana jedinica od
100 m2 uzima se za površinu od 10 ha. Za svakih daljnjih 10 ha nove površine
sjemenskog usjeva uzima se nova nadzirana jedinica od 100 m2.

*II . Kukuruz*

1. U proizvodnji hibridnog sjemena kukuruza obvezatno je najmanje šest
pregleda. Prvi pregled obavlja se u vrijeme kad biljka razvije 5-7 listova,
drugi, treći i četvrti za vrijeme oplodnje, peti pred berbu, a šesti pregled
prije sušenja.

Usjev hibrida kukuruza priznat će se kao sjemenski (nakon svih pregleda)
ako je utvrđeno:

a) da su majčinske biljke bile udaljene najmanje 200 m od drugih usjeva
kukuruza;

b) da u očinskim biljkama za vrijeme rasipanja peluda nije bilo više
od 0,1 % netipičnih biljaka;

c) da u majčinskim biljkama za posljednjeg pregleda u vrijeme oplodnje
(rasipanja peluda) nije bilo više od 0,1 % netipičnih biljaka;

d) da u bilo kojem pregledu u vrijeme skidanja metlica na majčinskim
biljkama nije bilo više od 0,5 % metlica koje rasipaju pelud, odnosno da
u sva tri pregleda nije bilo ukupno više od 0,8 % takvih metlica (pod uvjetom
da 5 % ili više majčinskih biljaka imaju svilu sposobnu za oplodnju);

e) da u pregledu klipa prije sušenja nije bilo više od 0,1 % netipičnih
klipova ili više od 0,2 % klipova sa sjemenom netipičnim po boji, veličini
i obliku te drugim svojstvima.

2. Metlice zaperaka, dijelovi metlica ili metlice glavne biljke uračunavaju
se u biljke koje su rasipale pelud pod uvjetom da su centralne i bočne
metlice duge 5 ili više centimetara, a da su peludnice izašle iz cvjetova.

3. U proizvodnji hibridnog sjemena na osnovi sterilnosti peluda na majčinskoj
komponenti primjenjivat će se ista mjerila u nadzoru oplodnje (oprašivanja)
kao i u proizvodnji s normalno fertilnim komponentama.

4. Za utvrđivanje postotka atipičnih biljaka u majčinske i očinske komponente,
kao i za utvrđivanje postotka majčinskih biljaka koje praše pelud i imaju
sposobnu svilu za oplodnju u proizvodnji sjemenskog kukuruza, uzima se
za nadziranu jedinicu 500 biljaka u redu. Na površini do 10 ha uzima se
pet nadziranih jedinica, a za svakih daljnjih 10 ha uzima se po jedna nadzirana
jedinica više (primjer: za površinu od 10 ha uzima se pet nadziranih jedinica
a za 20 ha šest nadziranih jedinica itd.).

Nadzirane jedinice moraju biti ravnomjerno raspoređene na pregledavanoj
površini, a o čemu odlučuje odgovorna osoba koja obavlja nadzor.

B. METODE ZA OBAVLJANJE STRUČNOG NADZORA NAD SJEMENSKIM USJEVIMA
INDUSTRIJSKOG BILJA

*I. Suncokret*

1. U proizvodnji sortnog sjemena obvezatna su najmanje tri pregleda.

Prvi pregled obavlja se u fazi razvoja 3-4 para listova radi kontrole
izolacije i samoniklih biljaka suncokreta u prostoru izolacije.

Drugi pregled obavlja se prije cvatnje radi uklanjanja atipičnih biljaka
koje su granate, stršeće i s nasađenim glavama.

Treći pregled obavlja se u početku tehničke zriobe radi provjeravanja
jesu li uklonjene biljke koje su granate, stršeće i s nasađenim glavama
te radi utvrđivanja sortnih svojstava biljaka i sjemena.

Usjev suncokreta priznat će se kao sjemenski ako je utvrđeno:

a) da u usjevu u početku tehničke zriobe nije bilo više od 3 % višecvjetenih
biljaka;

b) da u usjevu u početku tehničke zriobe nije bilo više od 5 % visinom
stabljike netipičnih biljaka za sortu i biljaka s nasađenim glavama;

c) da je prostorna izolacija bila u skladu s normama utvrđenim u tablici
broj 4.

2. U proizvodnji sjemena hibrida i roditeljskih linija suncokreta obvezatna
su najmanje četiri pregleda.

Prvi pregled obavlja se u fazi razvoja 3-4 para listova radi utvrđivanja
prostorne izolacije, samoniklih biljaka i netipičnih biljaka suncokreta
u prostoru izolacije i u samom usjevu.

Drugi pregled obavlja se u fazi potpune butonizacije (pupanja) radi
utvrđivanja genetske čistoće usjeva.

Treći pregled obavlja se u fazi početka cvatnje radi kontrole oplodnje
i uklanjanja fertilnih biljaka u muškoj sterilnoj komponenti.

Četvrti pregled obavlja se u fazi fiziološke zriobe radi utvrđivanja
izjednačenosti usjeva i karakterističnih svojstava biljaka i sjemena tipičnih
za liniju-hibrid.

Usjev hibridnog sjemena suncokreta i roditeljskih linija priznat će
se kao sjemenski ako je utvrđeno:

a) da je usjev zasijan na parceli gdje u plodoredu nije bio zastupljen
suncokret ili druga uljarica u posljednjih pet godina;

b) da u usjevu prije cvatnje nije bilo više od 0,2 % netipičnih biljaka;

c) da u usjevu linija majke i usjevu hibrida na bazi citoplazmatske
muške sterilnosti (CMS) u fazi cvatnje nije bilo u sterilnoj formi više
od 0,5 % fertilnih biljaka;

d) da u usjevu linija i hibrida u fazi fiziološke zriobe nije bilo više
od 1 % biljaka netipična sjemena;

e) da je prostorna izolacija bila u skladu s normama utvrđenim u tablici
broj 4 te da su pravovremeno uklonjene samonikle biljke u prostoru izolacije.

3. Za utvrđivanje postotka atipičnih biljaka u usjevu i postotka fertilnih
biljaka u usjevu hibrida na bazi citoplazmatske muške sterilnosti (CMS)
u fazi cvatnje te postotka biljaka s netipičnim sjemenom u fazi fiziološke
zriobe uzima se za nadziranu jedinicu 500 biljaka u redu. Na površini od
10 ha uzima se 5 nadziranih jedinica, a za svakih daljnjih 10 ha uzima
se po jedna nadzirana jedinica više (primjer: za površinu od 10 ha uzima
se 5 nadziranih jedinica, a za 20 ha 6 nadziranih jedinica itd.). Nadzirane
jedinice moraju biti ravnomjerno raspoređene na pregledavanoj površini.

*II. Soja*

Za soju obvezatna su najmanje dva pregleda.

Prvi pregled obavlja se u vrijeme cvatnje radi utvrđivanja genetske
čistoće, zakorovljenosti i prostorne izolacije te polijeganja.

Drugi pregled obavlja se u vrijeme zriobe radi provjeravanja genetske
čistoće i zakorovljenosti usjeva.

Usjev soje priznat će se kao sjemenski ako je utvrđeno:

a) da je genetska čistoća kategorije osnovnog sjemena 99,5 %, certificiranog
sjemena prve generacije 99 %, a certificiranog sjemena druge generacije
98 %;

b) da je prostorna izolacija bila u skladu s normama utvrđenim u tablici
broj 4;

c) da intenzitet zakorovljenosti nije veći od ocjene 1 (poglavlje G
točka 1.).

Za utvrđivanje postotka genetske čistoće usjeva soje uzima se za nadziranu
jedinicu 500 biljaka u redu. Na površini od 10 ha uzima se 5 nadziranih
jedinica, a za svakih daljnjih 10 ha uzima se po jedna nadzirana jedinica.

*III. Šećerna repa*

1. U proizvodnji sjemena šećerne repe u dvogodišnjem razdoblju, a kad
se presadnice proizvode kao naknadni ili postrni usjev, obvezatni su jedan
pregled u prvoj vegetacijskoj godini i dva pregleda u drugoj vegetacijskoj
godini.

Prvi jesenski pregled obavlja se tijekom rujna ili listopada. Ovim pregledom
utvrđuje se sklop biljaka, zakorovljenost usjeva, daju se preporuke za
njegu usjeva te za vađenje i trapljenje presadnica.

Kad se presadnice proizvode kao glavni usjev, potrebna su dva pregleda
u prvoj vegetacijskoj godini i dva pregleda u drugoj vegetacijskoj godini.

U prvoj vegetacijskoj godini prvi pregled obavlja se krajem svibnja
radi utvrđivanja sklopa, genetske čistoće i zakorovljenosti, a drugi tijekom
rujna ili listopada radi preporuke za vađenje i trapljenje presadnica.

U drugoj godini prvi pregled obavlja se u svibnju radi utvrđivanja prostorne
izolacije, sklopa i faze razvoja majčinske i očinske komponente i zakorovljenosti,
a drugi pregled obavlja se pred žetvu radi utvrđivanja genetske čistoće,
zakorovljenosti i procjene prinosa.

2. U proizvodnji sjemena šećerne repe (izravnom sjetvom) obvezatna su
najmanje tri pregleda. Prvi pregled obavlja se u listopadu u godini sjetve
radi utvrđivanja prostorne izolacije, zakorovljenosti i prisutnosti samoniklih
biljaka. Drugi pregled obavlja se u svibnju, a treći krajem lipnja iduće
godine. Ovim pregledima utvrđuje se prostorna izolacija, ostvareni sklop,
genetska čistoća sorte, ocjena zakorovljenosti i faze razvoja majčinske
i očinske komponente.

Usjev šećerne repe priznat će se kao sjemenski ako je utvrđeno:

a) da je prostorna izolacija bila u skladu sa normama utvrđenim u tablici
broj 4;

b) da je usjev zasijan na parceli na kojoj u plodoredu u posljednjih
šest godina nije bio zastupljen sjemenski ili industrijski usjev bilo koje
vrste iz roda Beta;

c) da u usjevu ili unutar prostorne izolacije u fazi cvatnje nije bilo
ni jedne biljke biljnih vrsta divljih repa, stočne repe ili cikle;

d) da broj netipičnih biljaka nije veći od 3-5 % (na 500 promatranih
biljaka).

Pri određivanju postotka netipičnih biljaka koristi se uzorak koji čini
500 biljaka u redu i to za površine: do 5 ha obvezatna su tri uzorka, 5-10
ha 5 uzorka i za svaki daljnji 10 ha po jedan uzorak više.

*IV. Lan*

Za lan su obvezatna najmanje dva pregleda.

Prvi pregled obavlja se u vrijeme cvatnje radi utvrđivanja genetske
čistoće, zakorovljenosti, prostorne izolacije i polijeganja usjeva.

Drugi pregled obavlja se pred žetvu radi utvrđivanja genetske čistoće,
zakorovljenosti, polijeganja usjeva i prinosa sjemena.

Usjev lana priznat će se kao sjemenski ako je utvrđeno:

a) da je prostorna izolacija bila u skladu s normama utvrđenim u tablici
4;

b) da u drugom pregledu nije bilo korova ambrozije (Ambrosia artemisifolia
L.) i viline kose (Cuscuta spp.), te da vodnjače (Orobanche ramosa L.)
u oba pregleda nije bilo više od jedne biljke na 10 m2;

c) da broj netipičnih biljaka nije veći od 3 %.

*V. Konoplja*

Za konoplju su obvezatna najmanje dva pregleda.

Prvi pregled obavlja se u vrijeme cvatnje radi utvrđivanja prostorne
izolacije, zakorovljenosti i genetske čistoće usjeva.

Drugi pregled obavlja se pred žetvu radi utvrđivanja genetske čistoće,
izjednačenosti i visine porasta usjeva te procjene prinosa sjemena.

Usjev konoplje priznat će se kao sjemenski ako je utvrđeno:

a) da je prostorna izolacija bila u skladu s normama utvrđenim u tablici
broj 4;

b) da u drugom pregledu nije bilo korova;

c) da su biljke više od 150 cm;

d) da broj netipičnih biljaka nije veći od 3 %.

*VI. Duhan*

Za duhan su obvezatna najmanje dva pregleda.

Prvi pregled obavlja se prije pojave cvjetnih pupova radi čišćenja osnovnog
tipa od biljaka drugih tipova.

Drugi pregled obavlja se u vrijeme pojave cvjetnih pupova radi uklanjanja
svih netipičnih biljaka iz osnovnog tipa.

Usjev duhana priznat će se kao sjemenski ako je utvrđeno:

a) da broj netipičnih biljaka nije veći od 3 %;

b) da je prostorna izolacija bila u skladu s normama utvrđenim u tablici
broj 4;. ako se provodi ručna kastracija ili ručno oprašivanje te za hibride
dobivene na bazi muške sterilnosti, prostorna izolacija nije potrebna;

c) da zakorovljenost usjeva nije bila veća od ocjene 1 (poglavlje G
točka 1.).

*VII. Uljana repica i uljana rotkvica*

Za uljanu repicu i uljanu rotkvicu obvezatna su najmanje dva pregleda.

Prvi pregled obavlja se u vrijeme cvatnje, a drugi u vrijeme kad najmanje
60 % biljaka dostigne tehnološku zriobu.

U prvom pregledu utvrđuje se genetska čistoća, prostorna izolacija i
postotak primjese. Svako uzorkovano mjesto mora imati površinu od najmanje
150 m2 (100 x 1,5 m).

Najveći dopušteni broj biljaka - primjesa po svakom uzorkovanom mjestu
iznosi:

```
______________________________________________________________________

Naziv                                   O       C1      C2
______________________________________________________________________

Biljaka koje pripadaju drugoj
sorti iste vrste                        0       5       10

Biljaka drugih vrsta sjeme
kojih se čišćenjem teško
izdvaja                                 0       5       10

Biljaka korova sjeme kojih se
čišćenjem teško izdvaja                 0       10      25
______________________________________________________________________
```

U drugom pregledu mora se utvrditi genetska čistoća i stupanj zriobe.

Usjev uljane repice i uljane rotkvice priznat će se kao sjemenski ako
je utvrđeno:

a) da zakorovljenost nije bila veća od ocjene 1 (poglavlje G točka 1);

b) da u usjevu nije bilo primjesa drugih sorti iste vrste više nego
što je dopušteno za pojedine kategorije sjemena;

c) da nije bilo drugih vrsta ili korova, sjeme kojih se čišćenjem teško
izdvaja (više nego što je dopušteno za pojedine kategorije sjemena);

d) da je prostorna izolacija bila u skladu s normama utvrđenim u tablici
broj 4.

*VIII. Sirak (zrnaš)*

Za sirak su obvezatna najmanje tri pregleda.

Prvi pregled obavlja se u vrijeme kad biljke imaju 9-10 listova, drugi
u vrijeme metličanja, a treći pred žetvu u vrijeme voštane zriobe.

Prvim pregledom utvrđuje se genetska čistoća, podrijetlo sjemena, zasijana
površina, izjednačenost i prostorna izolacija.

Drugim pregledom provjerava se jesu li uklonjene netipične biljke i
biljke s kovrčavom metlicom.

Trećim pregledom utvrđuje se genetska čistoća, izjednačenost i stupanj
zriobe te se ocjenjuje očekivani prinos naravnog suhog sjemena.

Usjev sirka priznat će se kao sjemenski ako je utvrđeno:

a) da postotak primjesa drugih biljaka nije bio veći od 0,5 % ili da
postotak primjesa drugih sorti sirka nije bio veći od 0,5 %;

b) da u usjevu nije bilo više od 10 % atipičnih biljaka sirka;

c) da u usjevu nije bilo biljaka s kovrčavim metlicama više od 1 %;

d) da je prostorna izolacija bila u skladu s normama utvrđenim u tablici
broj 4;

e) da zakorovljenost nije bila veća od ocjene 1 (poglavlje G točka 1.);

f) da u usjevu nije bilo vrsta korova roda Sorghum kojima se prenose
bolesti.

C. METODE ZA OBAVLJANJE STRUČNOG NADZORA NAD SJEMENSKIM USJEVIMA
KRMNOG BILJA

*I. Krmne korjenjače (repa, mrkva, koraba i dr.)*

Za repu, mrkvu i korabu obvezatna su najmanje tri pregleda.

Prvi pregled obavlja se u godini u kojoj se proizvode i sade presadnice
ili u kojoj se izravno siju na stalno mjesto. Prvim pregledom utvrđuju
se površina, podrijetlo i kategorija sjemena, genetska čistoća, prostorna
izolacija, zakorovljenost i izjednačenost usjeva.

Drugi pregled obavlja se početkom vegetacije nakon prezimljenja, a prije
cvatnje, radi provjere genetske čistoće, prostorne izolacije i zakorovljenosti.

Treći pregled obavlja se pred žetvu radi utvrđivanja genetske čistoće,
davanja proporuke proizvođaču za žetvu i utvrđivanja vremena žetve te se
procjenjuje očekivani prinos naravnog suhog sjemena.

*II. Krmne kupusnjače (krmni kelj, krmna repica, krmna ogrštica
i dr.)*

Za krmni kelj obvezatna su najmanje dva pregleda.

Prvi pregled obavlja se prije cvatnje biljaka radi utvrđivanja genetske
čistoće, podrijetla i kategorije sjemena, površine, prostorne izolacije
i zakorovljenosti.

Drugi pregled obavlja se pred žetvu radi dopune podataka iz prvog pregleda
i davanja preporuke proizvođaču za žetvu i utvrđivanja vremena žetve, genetske
čistoće sorte te se procjenjuje očekivani prinos naravnog suhog sjemena.

Za krmnu repicu i krmnu ogršticu obvezatna su najmanje dva pregleda,
i to na način određen za uljanu repicu i uljanu rotkvicu (poglavlje B točka
VII.).

*III. Prosolike krmne kulture (krmni sirak, sudanska trava
i dr.)*

U proizvodnji sjemena krmnog sirka, sudanske trave i drugih prosolikih
krmnih kultura obvezatna su najmanje tri pregleda.

Prvi pregled obavlja se u vrijeme najbujnijeg porasta biljaka, drugi
u tijeku pojave metlica, a treći u voštanoj zriobi.

Prvim pregledom utvrđuju se podrijetlo, zasijana površina, genetska
čistoća, izjednačenost usjeva, prostorna izolacija te se daju proporuke
proizvođaču.

Drugim pregledom utvrđuje se opće stanje usjeva, provjerava se genetska
čistoća, daju se preporuke proizvođaču za odstranjivanje primjesa i netipičnih
biljaka.

Trećim pregledom konačno se utvrđuje genetska čistoća, daju se preporuke
proizvođaču za žetvu te se procjenjuje očekivani prinos naravnog suhog
sjemena.

*IV. Krmne Fabaceae*

Za krmne fabacea obvezatna su najmanje dva pregleda.

a) Fabaceae-sitnosjemene (lucerna, djetelina i dr.)

Na novozasijanim lucerištima, djetelištima i drugim usjevima sitnosjemenih
fabacea obavlja se prvi pregled u istoj godini kad su zasijane radi utvrđivanja
podrijetla sjemena, zasijane površine, prostorne izolacije i općeg stanja
usjeva. Ako se to sjeme proizvodi poslije prvog otkosa, obvezatan je i
drugi pregled, koji se obavlja isto kao i drugi pregled na starijim lucerištima
i djeteliništima.

Na starijim lucerištima, djeteliništima i drugim usjevima sitnosjemenih
fabacea obavlja se prvi pregled u vrijeme pred pupanje (početak pupanja)
radi utvrđivanja prostorne izolacije, zakorovljenosti, izgleda usjeva i
davanja preporuke proizvođaču za njegu i zaštitu usjeva.

Drugi pregled obavlja se pred košnju usjeva (ubiranje sjemena) radi
dopune podataka o stanju usjeva, davanja preporuke proizvođaču za žetvu
i utvrđivanja vremena žetve te se procjenjuje očekivani prinos naravnog
suhog sjemena.

b) Fabaceae-krupnosjemene (bob, grašak, lupina, grahorica, slanutak,
leće i dr.).

Prvi pregled obavlja se u vrijeme cvatnje biljaka radi utvrđivanja podrijetla
sjemena, zasijane površine, zakorovljenosti, prostorne izolacije, genetske
čistoće i općeg stanja usjeva.

Drugi pregled obavlja se pred žetvu (ubiranje sjemena) radi dopune podataka
iz prvog pregleda, davanja preporuka proizvođaču za žetvu, utvrđivanja
vremena žetve te se ocjenjuje očekivani prinos naravnog suhog sjemena.

Usjev krmnog bilja pod C. od I. do IV. priznat će se kao sjemenski ako
je utvrđeno:

a) da postotak primjesa drugih sorti nije bio veći od dopuštenog za
kategoriju prema tablici broj 2;

b) da je prostorna izolacija bila u skladu s normama utvrđenim u tablici
broj 4;

c) da zakorovljenost nije bila veća od ocjene 1 (poglavlje G točka 1.);

d) da u usjevu krmnih okopavina nije bilo korova iz iste porodice koji
cvatu istovremeno kao i usjev krmnih okopavina;

e) da u usjevu sirka nije bilo primjesa divljih vrsta sirka (Sorghum
halepense Pres i dr.);

f) da usjev lucerne, crvene djeteline i drugih sitnosjemenih fabacea
nije bio zaražen vilinom kosom (Cuscuta spp.);

g) da usjev krmnih fabacea u vrijeme cvatnje nije polegao na više od
80 % površine.

Autentičnost i genetska čistoća odnosno čistoća vrste sjemenskog usjeva
krmnog bilja utvrđuje se potanjim pregledom uzoraka na osnovnoj nadziranoj
jedinici.

Za sitnosjemene fabaceae za osnovnu nadziranu jedinicu uzima se površina
od 100 m2.

Za krmne korjenjače, krmne kupusnjače, prosolike krmne kulture i krupnosjemene
fabaceae za osnovnu nadziranu jedinicu uzima se:

- ako je sjemenski usjev na površini do 1 ha 100-200 biljaka u ravnomjernim
razmacima, na pravcima dviju dijagonalnih linija sjemenske parcele;

- ako je sjemenski usjev na površini:

1 do 2 ha 200-300 biljaka u uzorku,

2 do 5 ha 300-500 biljaka u uzorku,

5 do 10 ha 500-600 biljaka u uzorku;

- za svaki daljnji hektar uzima se po 50 biljaka više.

*V. Trave*

Za trave su obvezatna najmanje dva pregleda.

Prvi pregled obavlja se u vrijeme klasanja ili metličanja radi utvrđivanja
površine, podrijetla sjemena, genetske čistoće sorte, prostorne izolacije
i tzv. "vremenske izolacije" (za "vremensku izolaciju" na dotičnoj potrebno
je da su na dotičnoj sjemenskoj parceli prije trava bile uzgajane uzastopno
najmanje 4 godine druge poljoprivredne kulture).

Drugi pregled obavlja se u vrijeme zriobe sjemena, a neposredno prije
žetve, radi dopune podataka iz prvog pregleda, davanja preporuka proizvođaču
za žetvu, utvrđivanja vremena žetve te se procjenjuje očekivani prinos
naravnog suhog sjemena.

Za trave uzima se za osnovnu nadziranu jedinicu površina od 100 m2.

Sjeme trava smije se proizvoditi samo od dvije žetve s jednog usjeva
u jednoj, dvije ili više godina, a za neke vrste i tri puta.

Usjev trava priznat će se kao sjemenski ako je utvrđeno:

a) da postotak primjesa drugih sorti ili tipova nije bio veći od dopuštenog
prema tablici broj 2;

b) da dopuštenih korova za kategoriju O nije bilo više od 0,5 %, a za
kategoriju C1 više od 1%.

TABLICA broj 2.

**DOPUŠTENE PRIMJESE DRUGIH SORTI U POJEDINIM KATEGORIJAMA
KRMNOG BILJA**

```
______________________________________________________________________

Najveći dopušteni broj
biljaka drugih sorti (tipova)
na 100m2                                0       C1      C2
______________________________________________________________________

1. Krmne korjenjače (repa,
   mrkva, koraba i dr.)
   - broj primjesa                      0       5       10

2. Krmne kupusnjače (krmni
   kelj, krmna repica, krmna
   ogrštica i dr.)
   - broj primjesa                      0       5       10

3. Prosolike krmne kulture
   (krmni sirak, sudanska trava i dr.)
   - broj primjesa                      0       5       10

4. Sitnosjemene krmne fabaceae
   (lucerna, djetelina i dr.)
   - broj primjesa                      0       2        4

5. Krupnosjemene krmne fabaceae
   (bob, grašak, lupina, grahorica,
   slanutak, leća i dr.)
   - broj primjesa                      0       5       10

6. Trave
   - primjesa (% klasova, metlica)      0,5     1        2

_____________________________________________________________________
```

Sintetičke sorte lucerne ne mogu imati C3 sortnu reprodukciju, nego
se iz C1 proizvodi samo C2. Za sjemensku proizvodnju izvorni materijal
mora biti isključivo osnovno sjeme.

D. METODE ZA OBAVLJANJE STRUČNOG NADZORA NAD SJEMENSKIM USJEVIMA
KRUMPIRA

Za krumpir su obvezatna četiri pregleda.

- Prvi pregled obavlja se u vrijeme kada su biljke visoke 15-20 cm.

Prvim pregledom utvrđuje se podrijetlo i kategorija sjemena, zasađena
površina, predusjev, zakorovljenost, prostorna izolacija, zdravstveno stanje
usjeva i tla te se provjerava izvršenje čišćenja nasada (negativna selekcija).

- Drugi pregled obavlja se u cvatnji.

Drugim pregledom utvrđuje se genetska čistoća, izjednačenost, zdravstveno
stanje te se provjerava izvršenje mjera određenih proizvođaču.

- Treći pregled obavlja se neposredno prije prekida vegetacije (uništenja
cime).

Trećim pregledom utvrđuje se zdravstveno stanje i očekivani prinos sjemena.
Datum uništenja cime određuje se prema nalazu praćenja leta lisnih ušiju
ili ranije (tehnološkom zriobom).

- Četvrti pregled obavlja se 5-8 dana poslije roka određenog za prekid
vegetacije (uništenja cime).

Četvrtim pregledom utvrđuje se: pravilno uništenje cime (bez retrovegetacije)
te se uzimaju uzorci za zdravstvenu kontrolu i kontrolno polje.

Genetska čistoća i postotak praznih mjesta utvrđuju se na nadzirnoj
jedinici, a sve drugo na cijeloj parceli.

Za nadziranu jedinicu uzima se 400 biljaka po hektaru tako da se dijagonalno
na parceli po slučajnom izboru na pojedinim mjestima pregleda 20-40 biljaka.

Na svakom hektaru pregleda se najmanje jedna nadzirana jedinica. Ako
je usjev na površini većoj od 5 ha, dovoljno je da se uzme šest nadziranih
jedinica.

Prostornu izolaciju usjeva sjemenskog krumpira od drugih usjeva određuje
odgovorna osoba koja obavlja stručni nadzor nad sjemenskim usjevom za proizvodnju
sjemena.

Usjev krumpira priznat će se kao sjemenski ako je utvrđeno:

a) da su primijenjeni odgovarajući tehnološki postupci (rana sadnja,
negativna selekcija - čišćenje, zaštita od lisnih ušiju, prekid vegetacije
prema nalazu praćenja leta lisnih ušiju ili tehnološkoj zriobi);

b) da ispunjava mjerila za utvrđivanje zdravstvenog stanja usjeva sjemena
i sadnog materijala (Pravilnik o obaveznom zdravstvenom pregledu usjeva
i objekata, sjemena i sadnog materijala poljoprivrednog i šumskog bilja,
"Narodne novine", br. 53/91., 11/94., 11/95. i 9/99.).

E. METODE ZA OBAVLJANJE STRUČNOG NADZORA NAD SJEMENSKIM USJEVIMA
POVRTNIH KULTURA

*I. Jednogodišnje povrtne kulture*

Za jednogodišnje povrtne kulture obvezatna su najmanje dva pregleda.
Ako nakon drugog pregleda nije moguće donijeti konačnu odluku, obavlja
se i treći pregled.

Prvi pregled obavlja se kad je više od 50 % biljaka u cvatnji ili u
tehnološkoj zriobi, njime se utvrđuje podrijetlo sjemena, zasijana površina,
stadijski razvoj biljaka, ujednačenost i genetska čistoća biljaka.

Drugi pregled obavlja se pred fiziološku zriobu sjemena, njim se utvrđuje
stadijski razvoj biljaka, ujednačenost, genetska čistoća, te se obavlja
procjena priroda sjemena.

1. *Grašak, grah mahunar, grah zrnaš i bob*

Prvi pregled obavlja se u vrijeme cvatnje, a drugi u tehnološkoj zriobi.

2. *Rajčica, paprika i patlidžan*

Prvi pregled rajčica obavlja se u vrijeme početne zriobe plodova prve
etaže, a prvi pregled paprika i patliđana u početnoj tehnološkoj zriobi.

Drugi pregled rajčica obavlja se u vrijeme pune tehnološke zriobe, tj.
kad je više od 50% plodova dospjelo za berbu, a drugi pregled paprika i
patlidžana u početnoj fiziološkoj zriobi.

3. *Krastavac, dinja, lubenica i tikvica*

Prvi pregled obavlja se u vrijeme početne tehnološke zriobe, kad na
70 % biljaka ima bar jedan plod.

Drugi pregled obavlja se kad je 50 % plodova u fiziološkoj zriobi.

4. *Salata i endivija*

Prvi pregled obavlja kad je 50 % biljaka u tehnološkoj zriobi, tj. u
vrijeme pune rozete ili razvijene glavice.

Drugi pregled obavlja se u vrijeme kad je više od 70 % biljaka razvilo
cvjetnu stabljiku.

5. *Špinat, blitva i radič*

Prvi pregled obavlja se u tehnološkoj zriobi, kad je potpuno razvijena
lisna rozeta, a drugi početkom cvatnje.

6. *Rotkvica*

Prvi pregled obavlja se u vrijeme kad je 30-50 % biljaka u tehnološkoj
zriobi, a drugi u vrijeme cvatnje.

*II. Dvogodišnje povrtne kulture*

Za dvogodišnje povrtne kulture obvezatna su tri pregleda.

Prvi pregled obavlja se u prvoj godini prije zime, ako su biljke dovoljno
razvijene da se može utvrditi genetska čistoća ili u proljeće nakon prezimljenja
biljaka.

Prvim pregledom utvrđuje se podrijetlo sjemena, zasijana površina, stadijski
razvoj biljaka, ujednačenost i genetska čistoća.

Drugi pregled obavlja se u proljeće nakon sadnje sjemenjaka (izvodnica)
ili prezimljenja, odnosno u vrijeme razvoja biljaka do početne cvatnje;
kad se njime utvrđuje razvijenost biljaka, ujednačenost, zakorovljenost
i prostorna izolacija.

Treći pregled obavlja se u vrijeme poslije cvatnje do razvoja sjemena;
njime se utvrđuje razvijenost i ujednačenost biljaka, zakorovljenost te
se procjenjuje prinos sjemena.

1. *Mrkva, cikla, peršin, pastrnjak, celer, rotkva
i postrna repa*

Prvi pregled obavlja se u vrijeme kad je najmanje 30 % biljaka u tehnološkoj
zriobi.

Drugi pregled obavlja se u proljeće do razvoja cvjetne stabljike.

Treći pregled obavlja se u punoj cvatnji pa do početka zriobe sjemena.

2. *Luk i poriluk*

Prvi pregled luka obavlja se u prvoj godini kod potpunog razvoja lukovica,
a poriluka u tehnološkoj zriobi.

Drugi pregled obavlja se u proljeće do početnog razvoja cvjetne stabljike.

Treći pregled obavlja se u punoj cvatnji.

3. *Češnjak*

Obavljaju se dva pregleda.

Prvi pregled obavlja se u proljeće u razvoju biljaka, a drugi nakon
vađenja, kad se utvrđuje genetska čistoća, ujednačenost i procjena prinosa.

4. *Kupus, kelj, cvjetača i korabica*

Prvi pregled obavlja se prije zime ili u proljeće nakon prezimljenja.

Drugi pregled obavlja se u vrijeme razvoja cvjetne stabljike.

Treći pregled obavlja se u vrijeme cvatnje i razvoja komuški.

\* \* \*

Usjev povrća priznat će se kao sjemenski ako je utvrđeno:

a) da postotak primjesa drugih sorti i vrsta nije bio veći od dopuštenih
za kategoriju sjemena (tablica broj 3);

b) da zakorovljenost nije bila veća od dopuštene (poglavlje G točka
1.);

c) da je prostorna izolacija u skladu s normama utvrđenim u tablici
broj 4.

Vjerodostojnost i genetska čistoća sjemenskog usjeva povrća utvrđuje
se pregledom uzorka na osnovnoj nadziranoj jedinici uzimanjem biljaka na
ravnomjernim razmacima bez biranja. Odgovorna osoba za obavljanje stručnog
nadzora nad usjevom donosi odluku o broju biljaka za utvrđivanje genetske
čistoće, a što ovisi o veličini parcele, vrsti i sorti sjemenskog usjeva
i cjelokupnom stanju usjeva (broj pregledanih biljaka ne može biti manji
od 100).

TABLICA broj 3.

**NORME ZA GENETSKU ČISTOĆU SJEMENSKIH USJEVA POVRTNIH KULTURA**

```
_____________________________________________________________________________

                        Dopušteno za kategoriju sjemena (%)
_____________________________________________________________________________
                        Osnovno sjeme

_____________________________________________________________________________
PRIMJESE                Sorata Ekotipova        Certific. Certific. Certific.
                              i populacija      sjeme I.  sjeme II. sjeme III.
_____________________________________________________________________________

1. Primjese drugih
   sorti                0,00    0,00            0,10      0,25          0,50
_____________________________________________________________________________

2. Primjese netipičnih
   biljaka
   (tipova) iste
   sorte kod:
_____________________________________________________________________________
- blitve                0,00    1,00            2,00      5,00          10,00
_____________________________________________________________________________

- boba                  0,00    1,00            1,00      2,00           3,00
_____________________________________________________________________________
- celera                0,00    1,00            2,00      5,00          10,00
_____________________________________________________________________________
- cikle                 0,00    1,00            2,00      5,00          10,00
_____________________________________________________________________________
- cvjetače              0,00    0,50            0,50      1,00           2,00
_____________________________________________________________________________
- dinje                 0,00    0,50            1,00      3,00           5,00
_____________________________________________________________________________
- endivij               0,00    0,50            1,00      5,00           8,00
_____________________________________________________________________________
- graha mahunara
  i zrnaša              0,00    0,10            0,10      1,00           1,00
_____________________________________________________________________________
- graška                0,00    0,50            1,00      2,00           3,00
_____________________________________________________________________________
- kelja                 0,00    1,00            2,00      5,00          10,00
_____________________________________________________________________________
- korabice i korabe     0,00    1,00            1,00      5,00           5,00
_____________________________________________________________________________
- krastavca             0,00    1,00            2,00      5,00          10,00
_____________________________________________________________________________
- kupusa                0,00    1,00            2,00      5,00          10,00
_____________________________________________________________________________
- lubenice              0,00    0,50            1,00      5,00           5,00
_____________________________________________________________________________
- luka                  0,00    0,50            2,00      5,00          10,00
_____________________________________________________________________________
- matovilca             0,00    2,00            3,00      8,00          10,00
_____________________________________________________________________________
- mrkve                 0,00    2,00            2,00      8,00          15,00
_____________________________________________________________________________
- paprike               0,00    0,50            1,00      5,00           8,00
_____________________________________________________________________________
- pastrnjaka            0,00    2,00            3,00      5,00          10,00
_____________________________________________________________________________
- patlidžana            0,00    0,10            0,10      2,00           3,00
_____________________________________________________________________________
- peršina               0,00    2,00            2,00      5,00          10,00
_____________________________________________________________________________
- poriluka              0,00    0,50            1,00      3,00           5,00
_____________________________________________________________________________
- radiča                0,00    1,00            1,00      5,00           8,00
_____________________________________________________________________________
- rajčice               0,00    0,10            0,10      2,00           3,00
_____________________________________________________________________________
- repe postrne          0,00    1,00            2,00      5,00          10,00
_____________________________________________________________________________
- rotkvice i rotkve     0,00    1,00            2,00      5,00          10,00
_____________________________________________________________________________
- salate                0,00    0,50            0,50      2,00           3,00
_____________________________________________________________________________
- špinata               0,00    2,00            3,00     10,00          15,00
_____________________________________________________________________________
- tikvice               0,00    1,00            1,00      3,00           5,00
_____________________________________________________________________________

```

F. METODE ZA OSTALE KULTURE I PRIRODNE POPULACIJE - EKOTIPOVE
I SL.

U proizvodnji sjemena jednogodišnjih i višegodišnjih poljoprivrednih
kultura koje nisu navedene pod A. do E. ovoga pravilnika obvezatan je onoliki
broj pregleda kojim se mogu utvrditi uvjeti iz članka 3. ovoga pravilnika.

Usjev se neće priznati kao sjemenski ako je zakorovljenost bila veća
od ocjene 1 (poglavlje G točka 1.).

Nadzor nad proizvodnjom usjeva priznatih ekotipova koji se nalaze u
proizvodnji (članak 2. stavak 2. točka 3. Zakona o sjemenu, sadnom materijalu
i priznavanju sorti), za krmno i povrtno bilje i trave obavlja se na osnovi
odredaba ovoga pravilnika a ti sjemenski usjevi moraju ispunjavati predviđene
minimalne uvjete za priznavanje sjemenskog usjeva.

G. ZAJEDNIČKE ODREDBE

1. Za poljoprivredne kulture u kojih zakorovljenost nije posebno označena
u ovom pravilniku, ta se jačina napada utvrđuje ovim ocjenama:

- ocjenom 0 - kad nema korova,

- ocjenom 1 - kad je slaba zakorovljenost,

- ocjenom 2 - kad je srednja zakorovljenost,

- ocjenom 3 - kad je jaka zakorovljenost.

2. Ako odgovorna osoba koja obavlja nadzor nad sjemenskim usjevom u
obavljanju nadzora utvrdi prisutnost korova koji mogu ugroziti sjemenski
usjev, a oni nisu naznačeni kod pojedinih kultura, tada ta osoba određuje
stupanj ugroženosti usjeva i to uzima u obzir pri odlučivanju o priznavanju
sjemenskog usjeva.

H. KONTROLNO POLJE

Kontrolno polje je ogledno polje za provjeru obavljenog stručnog nadzora
nad sjemenskim usjevima. Uzorke sjemena usjeva sa svake kontrolirane površine
koje je priznato u kategoriju predosnovno, osnovno i certificirano sjeme
prve generacije (C1) i određena količina (10%) nadziranog sjemena kategorije
certificirano sjeme druge generacije (C2) uzima djelatnik Zavoda, slučajnim
rasporedom u momentu žetve, odnosno berbe, a prije predaje sjemena u skladišta,
dorade sjemena ili silose. Zavod organizira sjetvu na jednoj lokaciji u
dva ponavljanja, a veličina parcele i ostali elementi postavljanja polja
uskladit će se s postojećim pravilnicima o načinu i postupku ispitivanja
sorti u sortnim pokusima u svrhu priznavanja sorti.

TABLICA broj 4.

**NORME ZA MINIMALNE PROSTORNE IZOLACIJE SJEMENSKIH USJEVA
OD USJEVA DRUGIH SORTI I BOTANIČKIH VRSTA** **S KOJIMA SE KRIŽAJU**

```
_____________________________________________________________________________
                                                   Za kategoriju

        Kultura                                 Osnovno,        Ostale,
                                                   m               m
_____________________________________________________________________________

           1                                       2               3
_____________________________________________________________________________
 1. Blitva (Beta vulgaris var. ciaola)          2000            1500
 2. Bob (Vicia faba)                             500             400
 3. Celer (Apium graveolens)                    2000            1500
 4. Cikla (Beta vulgaris var. esculenta)        2000            1500
 5. Dinja (Cucumis melo)                        1000             600
 6. Djetelina (Trifolium pratense,
    T. hybridium, T. repens, Medieago sativa,
    Lotus corniculatus, Trifolium incarnattum,
    Tralexsandrinum, Onobrychis
    viciafalia i dr.)                            800             600
 7. Duhan (Nicotian tabacum)                       3               3*
    Duhan                                        400             400**
 8. Endivija (Chichorium endivia)               2000            1500
 9. Grah (Phasseolus vulgaris)                   500             300
10. Grahorice (Vicia sp.)                        300             300
11. Grašak (Pisum sp.)                          1000             500
12. Gorušica (Sinapis alba)                      600             400
13. Heljda (Fagopyrum esculentum)               1000             500
14. Ječam (Hordeum savitum) 3 3
15. Karfiol (Brassica oleracea var. botrytis)   2000            1000
16. Koleraba (Brassica oleracea var.
    gongilodes)                                 2000            1000
17. Kelj (Brassica oleracea var. sabauda)       2000            1000
18. Kelj stočni (Brassica oleracea var.
    acephala)                                   2000            1000
19. Kelj pupčar (Brassica oleracea var.
    gemifera)                                   2000            1000
20. Konoplja (Cannabis sativa)                  2000            1500
21. Koraba stočna (Brassica napus
    var. napobrassica)                          2000            1000
22. Krastavci (Cucumis sativus)                 1000             600
23. Krumpir (Solanus tuberosum)                    3               3
24. Kukuruz (Zea mays)                           200             200
25. Kupus (Brassica oleracea var. capitata)     2000            1000
26. Lan (Linum usitatissimum)                    200             200
27. Leća (Lens esculenta)                        500             300
28. Lubenica (Citrullus vulgaris)               1000             600
29. Lucerna (Medicago sativa)                   1000             600
30. Luk crni (Allium cepa)                      2000            1500
31. Luk bijeli (Allium sativum)                    3               3
32. Luk kozjak (Allium ascalomicum)             2000            1500
33. Lupina (Lupinus sp.)                         500             400
34. Matovilac (Valerianella olitoria)           2000            1500
35. Mrkva (Daucul carota)                        500             500
36. Paprika (Capsicum annuum)                    500             300
37. Pastrnjak (Pastrnaca sativa)                 500             400
38. Patlidžan (Solanum melongena)                500             400
39. Peršin (Petroselinum hortenze)               500             300
40. Poriluk (Allium porrum)                     2000            1500
41. Proso (Panicum miliacem)                      50              50
42. Pšenica (Triticum vulgare)                     3               3
43. Radič (Cichorium intybus var. foliasus)     2000            1500
44. Rajčica (Lycopersicum esulentum)             500             300
45. Raž (Secale cereale)                         300             250
46. Repa postrna (Brassica rapa rapifera)       1000             600
47. Repa šećerna (Beta vulgaris
    var. altissima)                             1000            1000
48. Repa stočna (Beta vulgaris var. crassa)
    - stočna repa od šećerne repe i drugih
    podvrsta Beta vulgaris                      1000            1000
49. Repica uljana (Brassica napus
    var. oleifera)                              1000             600
50. Rotkva (Raphanus sativus var. major)        1000             600
51. Rotkvica (Raphanus sativus
    var. radicula)                              1000             600
52. Ricinus (Ricinus communis)                   500             400
53. Salata (Lactuca sativa)                      500             300
54. Sirak obični (Androporgon sorghum)           500             300
55. Soja (Glycine max L. Merrile)                  3               3
56. Suncokret (Helianthus annus)                1500            1000
57. Sudanska trava (Andropogon sudanesis)        500             300
58. Špinat (Spinacea oleracea)                  2000            1500
59. Špinat novozelandski (Petragonia
    expansa)                                    1000             600
60. Tikve (Cucurbita pepo)                      1000             600
61. Trave rodovi (Poa, Festuca, Agrostis,
    Phalaris, Alopecurus, Phleum, Lolium,
    Setaria Arhenatherum, Dactylis i dr.)        200             200
62. Tritikale (Triticasecale Wittmack)           300             250
63. Zob (Avena sativa)                             3               3
_____________________________________________________________________________

Ove se udaljenosti mogu umanjiti ako postoji dovoljna zaštita od svakog neželjenog stranog oprašivanja, a
o čemu odlučuje odgovorna osoba koja obavlja nadzor nad usjevima.
```

```
___________
```

```
* isti tip duhana
```

```
** izolacija između dvaju različitih tipova duhana
```

OBRAZAC broj 1.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
(Naziv i sjedište proizvođača - podnosioca prijave)

Telefon:
Broj:
Datum:

**PRIJAVA
za stručni nadzor nad sjemenskim usjevom**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
(Naziv i sjedište ovlaštene fizičke ili pravne osobe za stručni nadzor)

Na  osnovi  članka 9. stavka 1. Pravilnika o stručnom nadzoru nad sjemenskim
usjevima poljoprivrednog bilja ("Narodne novine", broj 26/99) prijavljujem sjemenski usjev \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 radi obavljanja stručnog   nadzora

Odgovorna osoba za proizvodnju sjemena po ovoj prijavi je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                                                                                                         (ime
i prezime, telefon)

1. SJEMENSKI USJEV

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| SORTA      HIBRID | ZASIJANA      SJEM. KAT. | LINIJA  \_\_\_\_\_\_\_\_\_\_\_        Otac   Majka | PARCELA  \_\_\_\_\_\_\_\_\_\_\_\_\_\_     Broj           Ha | | PREDUSJEV | DATUM           SJETVE | UVJERENJE   \_\_\_\_\_\_\_\_\_\_\_\_\_\_\_     Broj       Datum | | DEKLARACIJA  \_\_\_\_\_\_\_\_\_\_\_\_\_\_\_\_     Broj       Datum | |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |

Napomena: Obvezatno priložiti deklaracije, uvjerenja i skicu lokacije

                                                                                                              Potpis
odgovorne osobe\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OBRAZAC 1.a

EVIDENCIJA ZASIJANIH SJEMENSKIH USJEVA \_\_\_\_\_\_\_ GODINE

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Redni        broj | PRIJAVA        Broj   Datum | | PROIZVOĐAČ         Naziv i sjedište | VRSTA | SORTA        HIBRID | ZASIJ.    SJEM.    KAT. | PARCELA         Ha       Oznaka | | PRED-     USJEV | DATUM    SJETVE | PODACI O ZASIJANOM SJEMENU  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Proizvođač     UVJERENJE            DEKLARACIJA                      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                      Broj         Datum       Broj              Datum | | | | |
|  |  |  |  |  |  |  |  |  |  |  |  |  |  |  |  |

```

                                                                        OBRAZAC broj 2.
____________________________________
(Naziv ovlaštene pravne ili fizičke
osobe za stručni nadzor)
                Datum pregleda ___________________
ZAPISNIK br. __________
o stručnom nadzoru nad sjemenskim usjevom
I. PROIZVOĐAČ
1. Naziv proizvođača _____________________________________
2. Sjedište (adresa): ____________________________________
II. PODRIJETLO ZASIJANOG SJEMENA
1. Vrsta sjemena: ________________________________________
2. Sorta-hibrid: ________ 3. Zasijana kategorija: ________
4. Uvjerenje: broj: _______ datum: _______ izdavač: ______
5. Deklaracija: broj: ______ datum: ______ izdavač: ______
6. Naziv i sjedište proizvođača zasijanog sjemena: _______
III. SJEMENSKI USJEV
1. Površina parcele (ha): _____2. Oznaka (naziv i broj):__
3. Predusjev: _____ 4. Izvješće br._____ od ______________
   o izvršenoj analizi zemljišta na karantenske i ekonomski
   štetne nematode (za vrste bilja i nematode navedene u
   Mjerilima Pravilnika o obvezatnom zdravstvenom pregledu
   usjeva i objekata, sjemena i sadnog materijala poljopri-
   vrednog i šumskog bilja), što ga je izdao______________
   _______________________________________________________
5. Datum sjetve-sadnje: __________________________________
6. Zakorovljenost (0-3) i vrsta korova: ________ 7. Primje-
   se u %: ________________________________________________
8. Postojanje i jačina napada bolesti i štetnika (prema Mje-
   rilima iz čl. 8. Pravilnika o obvezatnom zdravstvenom pre-
   gledu usjeva i objekata, sjemena i sadnog materijala poljo-
   privrednog i šumskog bilja) ____________________________
9. Polijeganje usjeva na parceli u %: _____________________
10. Izjednačenost (1-5): __________________________________
11. Prostorna izolacija (m): ______________________________
12. Genetska čistoća sorte u %: ___________________________
13. Očekivani prinos (kg/ha): _____________________________
14. Ukupno (kg/t) naravnog sjemena: _______________________
15. Mjere određene proizvođaču: ___________________________
   ________________________________________________________
16. Sorta-hibrid priznaje se u kategoriju: ________________

    Za proizvođača:                 Stručni nadzor obavio:

```

```
                                                                         OBRAZAC broj 3.
___________________________________
(Naziv ovlaštene pravne ili fizičke
      osobe za stručni nadzor)
ZAPISNIK broj __________
o stručnom nadzoru zakidanja metlica u
sjemenskom usjevu hibridnog kukuruza i
samoplodnih linija

1. Proizvođač: ___________________________________
2. Sjedište (adresa): ____________________________
3. Naziv hibrida __________________________linija,
   otac _________________  majka _________________
4. Oznaka parcele (naziv i broj) _________________
5. Površina (ha)__________________________________
6. Prostorna izolacija (m) _______________________
7. Stanje usjeva
a) % majčinskih biljaka koji imaju svilu _________
b) % nezakinutih metlica koje praše pelud ________
c) % netipičnih očinskih biljaka _________________
d) % netipičnih majčinskih biljaka _______________
8. Prisutnost i jačina napada bolesti i štetnika
   (prema Mjerilima iz članka 8. Pravilnika o obve-
   zatnom zdravstvenom pregledu usjeva i objekata,
   sjemena i sadnog materijala poljoprivrednog i šum-
   skog bilja) ____________________________________
9. Mjere određene proizvođaču _____________________

   Datum pregleda__________________________________

        Za proizvođača:       Stručni nadzor obavio:

        ________________      ______________________
            (potpis)                  (potpis)

```

```
                                                                        OBRAZAC broj 4.
____________________________________
(Naziv ovlaštene pravne ili fizičke
 osobe za stručni nadzor)

ZAPISNIK broj __________
o stručnom nadzoru nad sjemenskim usjevom hibridnog
kukuruza
1. Naziv proizvođača _______________________________________
2. Sjedište (adresa) _______________________________________
3. Naziv hibrida ___________________________________________
4. Oznaka parcele (naziv, broj i dr.) ______________________
5. Površina (ha) ___________________________________________
6. Sortna čistoća:
a) % netipičnih klipova - prije sušenja ____________________
b) % klipova sa sjemenom netipičnim po boji, veličini i drugim
   svojstvima ______________________________________________
7. Prisutnost i jačina napada bolesti i štetnika (prema Mjeri-
   lima iz članka 8. Pravilnika o obvezatnom zdravstvenom pre-
   gledu usjeva i objekata, sjemena i sadnog materijala poljo-
   privrednog i šumskog bilja) ______________________________
8. Porijeklo upotrijebljenog sjemenskog materijala
a) broj i datum uvjerenja - deklaracije _____________________
b) __________________________________________________________
         (naziv i sjedište proizvođača zasijanog sjemena)
9. Očekivani prinos (kg/ha) _______ i ukupno (kg/tona) ______
   naravnog sjemena (utvrditi u zadnjem pregledu)
10. Mjere određene proizvođaču ______________________________
11. Hibrid se priznaje kao sjemenski usjev _________________.

Datum pregleda ______________

        Za proizvođača:                 Stručni nadzor obavio:
        ______________                  _____________________
           (potpis)                             (potpis)

```

```
                                                                        OBRAZAC broj 5.
______________________________________
(Naziv ovlaštene pravne ili fizičke
   osobe za stručni nadzor)
ZAPISNIK broj ________________
o stručnom nadzoru nad sjemenskim usjevom
sorata i hibrida suncokreta
1. Naziv proizvođača ______________________________________
2. Sjedište (adresa) ______________________________________
3. Naziv sorte, hibrida, linija ___________________________
   otac _________________ majka ___________________________
4. Oznaka parcele (naziv i broj) __________________________
5. Površina (ha) __________________________________________
6. Prostorna izolacija (m) ________________________________
7. Stanje usjeva:
a) % više cvjetnih biljaka (u sorte) ______________________
b) % netipičnih biljaka (za sortu) visinom stabljike i s
   nasađenim glavama ______________________________________
c) % netipičnih biljaka u vrijeme cvatnje _________________
d) % fertilnih biljaka u hibrida na bazi CMS u fazi cvatnje
   ________________________________________________________
e) % biljaka netipičnog sjemena u fazi fiziološke zriobe u
   linija i hibrida________________________________________
8. Prisutnost i jačina napada bolesti i štetnika (prema Mje-
   rilima iz članka 8. Pravilnika o obvezatnom zdravstvenom
   pregledu usjeva i objekata, sjemena i sadnog materijala
   poljoprivrednog i šumskog bilja) _______________________
9. Mjere određene proizvođaču _____________________________
10. Očekivani prinos kg/ha ________________________________
   ukupno kg/tona _________________________________________
11. Hibrid se priznaje kao sjemenski ______________________

    Datum pregleda ________________

        Za proizvođača:         Stručni nadzor obavio:
        _______________         ______________________
           (potpis)                     (potpis)

```

```
                                                                        OBRAZAC broj 6.
_____________________________________
(Naziv ovlaštene pravne ili fizičke
    osobe za stručni nadzor)
Broj:
Datum:
Mjesto:
UVJERENJE broj ___________
o priznavanju sjemenskog usjeva
1. Proizvođač _____________________________________________
2. Sjedište (adresa): _____________________________________
3. Vrsta sjemena (narodni naziv i latinski): ______________
4. Sorta - hibrid: ________________________________________
5. Godina proizvodnje:
6. Podrijetlo proizvedenog sjemena:
a) ________________________________________________________
   (naziv i sjedište ovlaštene ustanove koja je izdala uvje-
   renje o priznavanju sjemenskog usjeva)
b) broj i datum deklaracije o kakvoći sjemena uz otpremnicu:
   ________________________________________________________
7. Površina sjemenskog usjeva (ha): _______________________
8. Procjena ukupnoga prinosa naravnog sjemena u kg/t: _____
   Na temelju članka 7. stavka 1. i članka 12. stavka 1. i 2.
   Zakona o sjemenu, sadnom materijalu i priznavanju sorti po-
   ljoprivrednog bilja ("Narodne novine", broj 131/97), zapis-
   nika broj _______ od _______________________ o obavljenom
   stručnom nadzoru, priznaje se sjemenski usjev, kategorija
   _________________________________________________________

        M.P.____________________
                        (potpis)

```

OBRAZAC broj 7.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
(Naziv ovlaštene pravne ili fizičke osobe za stručni nadzor)

**IZVJEŠĆE
o obavljenom stručnom nadzoru nad sjemenskim usjevom** \_\_\_\_\_ **godine**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Red.    broj | NAZIV I SJEDIŠTE         PROIZVOĐAČA            SJEMENA | VRSTA | SORTA         HIBRID | KATEGORIJA | PRIJAVLJENO        ZA NADZOR              ha | PRIZNATO               ha | ODBIJENO              ha | RAZLOZI ODBIJANJA    \_\_\_\_\_\_\_\_\_\_\_\_\_\_\_\_\_\_\_                        bolesti       zakoro- o      stali   štetnici\*    vljenost       razlozi    ha               ha              ha | | | PROCJ.     PRINOSA    UKUPNO     kg/tona | PRIMJEDBE |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
|  |  |  |  |  |  |  |  |  |  |  |  |  |

\* Navesti točan naziv bolesti i štetnika.

Datum, \_\_\_\_\_\_\_\_\_\_\_\_\_\_\_\_\_\_\_\_\_godine                                           M.
P.
                                                                                                                                               \_\_\_\_\_\_\_\_\_\_\_

                                                                                                                                                   (potpis)

OBRAZAC broj 8.
*Stranica 1*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
(Naziv ovlaštene pravne ili fizičke osobe za stručni nadzor)

**KNJIGA EVIDENCIJE O IZDANIM UVJERENJIMA** \_\_\_\_\_ **godine**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Red.     br. | PRIJAVA            Broj     Datum | | NAZIV I SJEDIŠTE      PROIZVOĐAČA  SJEMENA | PODACI O SJEMENSKOM USJEVU    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_    VRSTA     SORTA     KATEGORIJA   SJEMENA        PARCELA                                       \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                        HIBRID       ZASIJANA      PRIZNATA      HA      BROJ,                                                                                                      NAZIV | | | | | | Broj    zapisnika | Svjedodžba o  zdravstvenom        stanju    Broj   Datum |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 |
|  |  |  |  |  |  |  |  |  |  |  |  |

OBRAZAC broj 8.
*Stranica 2*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
(Naziv ovlaštene pravne ili fizičke osobe za stručni nadzor)

**KNJIGA EVIDENCIJE
O IZDANIM UVJERENJIMA** \_\_\_\_\_ **godine**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| DATUM ZAPISNIKA O OBAVLJENOM STRUČNOM NADZORU | | | | | | | REZULTATI OBAVLJENOG STRUČNOG NADZORA  RAZLOZI ODBIJANJA | | | | | | IZDANO UVJERENJE | Potpis |
| I. pregled | II. pregled | III. pregled | IV. pregled | V. pregled | VI. pregled | pregled | PRIZNATO,           ha | PROCJENA    PRINOSA    UKUPNO    kg/tona | ODBIJENO,           ha | BOLESTI,       ŠTETNICI | ZAKO-     ROVLJE-     NOST | OSTALI     RAZLO-    ZI | Broj   Datum |  |
| 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 |
|  |  |  |  |  |  |  |  |  |  |  |  |  |  |  |

Pravilnik, NN 26/1999-541
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)